Staatshospitaal in Koster, Noordwes in wanorde; skoonmaker voer pasiënte | SA-News.com
Die 26 geregistreerde verpleegsters is ook te min. “Met ons besoek was daar net een skoonmaker wat ook die pasiënte moes voer. Die hospitaal is verskriklik vuil en onhigiënies omdat daar geen skoonmaaktoerusting is nie. Daar is nie ’n kragopwekker nie, die geiser werk nie en daar is geen warm water beskikbaar om toerusting te steriliseer nie.”
Daar is ook nie genoeg beddens en lakens vir pasiënte nie en hulle moet hul eie komberse bring.
“Daar was geen skoon linne nie omdat die skoonmaakdiens uitgekontrakteer is en wasgoed net twee keer ’n week gewas word.”
Die probleme met die wasgoed tydens die DA se besoek is volgens hom omdat die maatskappy wat die wasgoed was, dit weens betogings by die verkeerde plek afgelewer het.
Lekgethwane sê die hospitaal is in die 1930’s gebou om na ’n veel kleiner bevolking om te sien.
“Die dak lek, daar is onvoldoende ruimte, die water- en elektriese infrastruktuur is foutief en die kragopwekker is stukkend.
“Omvattende opknapwerk sal in die 2019-’20-boekjaar gedoen word, maar ons is intussen reeds besig om kontrakteurs aan te stel om die nodigste instandhoudings- en herstelwerk te doen. Die hospitaal kry ook binnekort ’n nuwe kragopwekker.
“Veiligheidsmaatreëls gaan binnekort opgeskerp word en daar sal bykomende veiligheid by die kraam- en kindersale wees.”
Lekgethwane sê daar is poste vir agt skoonmakers by die hospitaal, maar die wat bedank het, is nooit vervang nie. “Ons is besig om nog skoonmakers aan te stel.”
Die 16 dokters en 44 verpleegsters by die hospitaal is volgens hom voldoende vir die grootte van die hospitaal, wat ’n maksimum van 50 pasiënte kan opneem.
“Dit voldoen aan die norm van meer as ses dokters wat ’n klein distrikshospitaal 24 uur moet bedien.”
“Dis intussen reggestel.”
« Omstrede psigiatriese hospitaal in Kimberley wat belastingbetaler R2 miljard gekos het, steeds in onbruik
Government abandons TV project which has already cost taxpayer a whopping R10 billion »